《送王世美赴承天写碑》
明代·陆深

江汉星分本上游，中天一统帝王州。时瞻王气蟠龙虎，实有文王贯斗牛。

词客晓从三殿下，笔端人拟五云留。丹青琬琰俱能事，延揽登临总胜游。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。